
Kedves Gyerekek! 


Bontogattuk a tőletek kapott leveleket, s ta- 
láltunk közöttük egyet, amely Borikának szólt: 

, Kedves Dörmögő Bori! Engem is Borinak hív- 
nak, mi is hárman vagyunk testvérek. Bori, ha kis- 
testvéred születik, megkérem anyut, hogy legyen 
nekünk is még egy testvérünk. Légy szíves, láto- 
gass meg a születésnapomon! Hozd el a két bátyá- 
dat is! Sok szeretettel várlak benneteket! 

A bocsok nagyon örültek a meghívásnak. Vi- 
tatkoztak, milyen ajándékot vigyenek, vajon 
minek örülne Erdős Bori. Szép nagy ajándékok- 


Erdős Bori" 


RÁCZ IBOLYA 6 éves, berettyóújfolusi ölvasónk rajza 


ra gondoltak, de pénzük bizony nem volt. Ami. i 
kor láttam, hogy nem tudnak dönteni, mutat- 
tam nekik egy másik levelet is. Ez állt benne: 


s Kedves Dörmögő! Kiss Évának hívnak, nagy- 
csoportos óvodás vagyok. Képzeld, nagy öröm ért! 
Tegnap volt a születésnapom. Gergőtől, a testvé- 
remtől egy verset, és egy szép rajzot kaptam. A 
vers a tavaszról szól: 


Kisütött a nap, 

száz sugara van. 
Hóemberek sírnak, 
virágok nyílnak, 

a madárkák csiripelnek, 
méhecskék döngicsélnek. 


Ugye, milyen szép vers? Nekem nagyon tetszik. 
A rajz, amit Gergőtől kaptam, egy nagy virágcsok- 
rot ábrázol. Szívesen lerajzolnám neked, de azt hi- 
szem, nem sikerülne olyan szépre, mint a bátyám- 
nak." 


Lámcsak, milyen örömöt szerzett Gergő, 
Évának! Pénz sem kellett hozzá. Gyerekek! Ti 
hogyan szoktátok megünnepelni a születésna- 
pokat? 

A berettyóújfalusi óvodások tortával, ének- 
szóval köszöntik a társukat : 


s 
júliusi zta 
megfejtés z: a virágo 
közül az első 2733; kecsghéz kaházak közül pe- 
dig a második ál ugyanannyi részből, 
mint a sor mellé rajzolt forma. Jutal- 
mat nyertek: 

Alpek Edina, Cece — Aradi Luca, 
Braun Gábor, Fekete Balázs, Gilicze Dá- 
vid, Halmai Nicolette, Szokol Zsuzsanna, 
Tűhegyi Tamás, Budapest — Czigola 
Gyula, Páka — Fogarasi Napsugár, Sze- 
ged — Horváth Enikő, Nyírábrány — 
Kántor Zoltán, Dunaújváros — Kónya 
Kornélia, Ecsegfalva — Lesti Bertalan, 
Szentmártonkáta — Mester Edit, Vil- 
lány — Nagy Ági, Tát — Nagy Éva, 
Aszód — Ördög Krisztián, Kazincbar- 
cika — Pap Gyuszkó, Debrecen —. Rot- 
tenbacher Ádám, Szekszárd -—- Szabó 
Barbara, Magyarhomorog — Szabó Pé- 
ter, Törökszentmiklós — Szandai Ed- 
gár, Balassagyarmat — Szepesi Emese, 
Makó — Szilágyi Brigitta, Pécs — Tiha- 
nyi Lajos, Nagytőke — Tompa Judit, 
Vojnesich Rita, Szombathely — Tóth 
Andrea, Abádszalók — Vasvári Emília, 
Székesfehérvár. 


nyének helyes 
és a madarak 


MEGSÚGOM azoknak, akik még 
nem tudják, hogy álmunkban minden 
csoda megtörténhet. Aki elolvassa kö- 
vetkező számunkban A legény álma cí- 
mű mesét, meggyőződhet erről. 


iSzeretettel üdvözölnek benneteket: 


Dörmögőék 


MADÁR ESZTER rajzai 


SZEPTEMBER 


. NAGY KATALIN 


TERROST3 TITKA 


Az injekciós kutya 
A doktor bácsit eleinte szerettem, aztán nem. 

Eleinte mindig tornásztunk. Hajlítgatta a lá- 
bam, próbálgatta, összeér-e a térdem és a kö- 
nyököm. És mert összeért, mindig azt mondta: 
gratulálok! Kopogtatta a hátam, hallgatózott; 
az a hallgatózó kicsit hideg volt. Jót játszottunk 
a dokival mindig! 

Egyszer csak megszúrta a lábamat. Előbb ját- 
szott velem, aztán megszúrt. Sírtam, sírtam, 
mert fájt a szúrás. Haragudtam, mert becsapott! 

És attól kezdve mindig sírtam, ha hozzánk 
jött. Hiába csak kopogtatott, hallgatózott... 
Én nem hittem neki. 

Később, amikor már járni tudtam, nem jött 
többet, hanem mi mentünk a dokihoz. A ku- 
tyája örült nekem. Úgy hívták, hogy Pözsó, és 
még úgy is, hogy ír szetter. Ugrált a Pözsó kö- 
rülöttem, majd földöntött, meg is nyalt. Én si- 
mogattam, fogtam a fülét, és rá is ültem egyszer. 
Aztán, amikor megláttam, hogy a doki is otthon 
van, hát csak sírni kezdtem megint. 

Anyukám megígérte, hogy nem lesz szúrás, 
ne féljek. Tényleg nem volt, csak torok-nézés, 
kopogtatás. És máskor se volt, és máskor se. 
Anyukámtól megtudtam, hogy a szúrást hiva- 
talosan úgy hívják, hogy injekció. 

Egyszer csak azt mondta anyukám, hogy ma 
injekció következik. És hogy fogadjunk, hogy 


nem sírok! Én nem voltam olyan biztos ebben. 
De a dokinak nagyon tetszett a fogadás. Azt 
mondta, ha nem sírok, elvihetem sétálni a Pö- 
zsót, pórázzal. 

Nem sírtam. A doki azt mondta: gratulálok! 
És már vittük is a Pözsót. 

A kutya annyira örült nekem, de annyira, 
hogy mindennap mentem volna a dokihoz, szí- 
vesen. 


Én vagyok a rádió — Nem. Nem él. 

— Papa! Én azt szeretném, ha inkább élne. 
Az egyik nagyapám akkor vitt el sétálni, amikor 
már értelmes voltam és lehetett velem beszélni. 
Így mondta. Mindig estefelé jött el értem. De 
vele másképp sétáltunk, mint anyuval. Felültünk 
az autóbuszra, utazgattunk. Néha vettünk Esti 
Hírlapot. A nagyapám olvasgatta. Én meg néz- 
tem a buszból a fényeket. Nemcsak a kirakato- 
kat, hanem fölöttük a sok gyönyörű fény-betűt. 
Csak üldögélt ott a legtöbbje, némelyik pislo- 
gott. Egyik-másik futkározott, villogott. 


Gyorsan kikapcsolt engem a nagyapám. És 
csak akkor kapcsolt be, amikor hazaértünk. Az 
már nem számított! 

Anyukám rádióság nélkül is beszélget énve- 
lem. 

— Nézd papa! Ott a sok piros betű. . . mi az? 

— Edénybolt. Az van odaírva. 

— És a fényes nagy madár? Mi az? 

— Bagoly. Ott könyvüzlet van. 

— És aza sok betű miért szalad? 

— Aza hirdetés. 

— Mi az, hogy hirdetés? 

A nagypapám akkor azt mondta, játsszuk azt, 
hogy én vagyok a rádió. — Hát azt hogy kell 
játszani? Ugy, hogy ha megcsavarja a gombo- 
mat, akkor bekapcsol, és beszélni kezd a rádió, 
vagyis én. Ha újra megcsavarja agombomat, ak- 
kor kikapcsol. És elhallgatok. Jó játék! 

— Kapcsolj be, papa, légy szíves! 

— Kat! Be vagy kapcsolva. 


— Odanézz mi van a néni nyakán! Aranyos 
kis állatka! 


— Ne zavard a nénit! Ne mutogass, kisfiam! 
— Jaj de aranyos kis feje van! Nem harap? 


a HF ERIK 


vurka írni tanul 


i Egyik betű pocakos, 
St a másik meg nyurga, 

( melyikkel fogsz elsőbben is 
megbirkózni, Gyurka? 
SOMORJAI ÉVA rajza 
Ha az első görbe lesz, 
nehogy kedved szegje, 
hisz előbb a csúnyábbja jön, 
csak később a szebbje. 


Írj gyorsan egy másikat, 
azután még egyet, 

a betűk a sor végén majd 
kiegyenesednek! 


S végül az a sok betű, 
pocakos és nyurga, 

éppen úgy áll össze, ahogy 
te akarod, Gyurka. 


RÁKOS SÁNDO 


Fenyőtobozt gyűjt 
Gyurka, Klára — 
megtelik a kosárkájuk 
nemsokára. 


Minden toboznak 

nevet adtak: 

ezt bölénynek nevezték el, 
azt vadkannak. 

; Diadal lesz az 
út hazáig, 
a sok tobozállat ritka 
kinccsé válik. 


Ily állatok messze földön 

nem akadnak. 

De élelem hol terem majd 
. ennyi vadnak? 


Most elmesélem 
a szökött cipők történetét. 
Egyik délután 
arra ébredtünk, 
hogy eltűntek a cipők 
a szőnyegóvodából : 
sehol a fűzős cipő, 
sehol a pántos cipő, 
sehol a száras cipő, 
sehol a tornacipő. 


Még egy árva 
szobapapucs sem maradt. 

— Elmentek! 

A nyomok az ablakon át 
az utcára vezettek. 
Odakint 
emberek topogtak 
tanácstalanul: 

— Kérem, nem látták 
a fekete félcipőmet? 
— A tűsarkúmat! 
— A gumicsizmámat! 
— A szandálomat! 
— A vászoncipőmet! 
— A papucscipőmet! 
— Az edzőcipőmet! 
— A magasszárúmat! 

P Hová mehettek a szökevények? 


Gyorsan mindenki megkereste 


aajlbage B agihinp, ejts útra 
d az ö Talán nem ápoltalak, 
k uit [//5 nem gondoztalak rendesen? — 


— eg Más gazdát kerestél? — 
s. Cipőtalálkozóra? Újat, jobbat, kedvesebbet? 
Sz Cipőkonferenciára? — Ó nem, dehogy, a világért sem! — 

Cipő-továbbképzésre ? tiltakoztak a cipők. — 
- Cipőkiállításra? 
I Cipőbálba? Mozgáshiányunk volt. 
És mivel utaztak? — Mozgáshiány? 
— Igen. Mindig csak 
2 várakozunk az előszobában, 
ücsörgünk az asztal alatt, 
ácsorgunk az ágy lábánál, 
pedig a cipő nem ácsorgásra, 
se hanem ugrálásra, táncolásra, 
futkározásra való! 

— Hiszen ha ez a baj, 

ezen könnyen segíthetünk! — 
sóhajtottunk megkönnyebbülten, 
azzal táncoltunk egy 
kopogós-dobogósat 
a cipők, s a magunk örömére. 

Azután visszamasíroztunk 

a szőnyegóvodába, 
vajaskenyér uzsonnára, 
s egy jókedvű fogócskára. 


Csak sétáltunk egyet. 
Villamossal? Autóbusszal? 
Vonattal? Repülőgéppel? 
Lehetséges, hogy 

Pajti kutya oldotta meg, 
egyetlen ugatással: 


A városszéli bodzabokorból 
szólt a hangja, 

s körülötte ott pironkodtak 
a szökött cipők. 

BAKÓ ÁGNES 


Egy kis baleset 


Az eső halkan kopogott az ablakon. Az ég is szürke volt, 
a nap se ragyogott. Olyan volt ez a reggel, mintha az 
egész világ sírva fakadt volna. 


— Kopp-kopp! — szaporázták az esőcseppek. — Vége 
a nyárnak. . ., vége a nyárnak . . . 

Kati nagyot sóhajtott. Szájába dugta a mutatóujját, és 
azon töprengett, Dani bácsi lent van-e a sétatéren, és ha 
lent van, ugyan mit csinálhat ilyenkor. 

Annyira elgondolkozott, hogy észre sem vette, mikor 
szűnt meg a kopogás. Csak arra figyelt fel, hogy világo- 
sodni kezdett az ég. A nap ugyan még nem sütött ki, de 
az eső elállt. Kati lelkendezve futott ki a konyhába. 

— Nagyi! Már nem esik! Lemehetek a térre? — kia- 
bálta, de a konyhában nem talált senkit. Tanácstalanul 
körülnézett. — Nagyi! Hol vagy? 

Végigjárta a lakást, de Nagyit nem találta sehol. 

nA konyhában sincs, a szobában sincs, az ágy alatt sincs, 
biztosan lement a tejcsarnokba" — gondolta, s az ab- 
lakból még egyszer alaposan szemügyre vette az utcát. 


— Semmi latyakot nem látok — mondta kissé bizony- 
talanul, mert az igazság az, hogy Kati nem egészen pon- 
tosan tudta, mi is az a latyak. 

Mielőtt elment, még egyszer bekukkantott a kony- 
hába. 

Nini! Az asztalon, a hálóban ott a tejesüveg, mert ak- 
kor még üvegben hozták a boltból a tejet, s mellette 
Nagyi kis fekete pénztárcája. 


n]Jaj, eza Nagyi! Ittfelejtette a tejesüveget. Hű, milyen 
mérges lehet! — gondolta Kati, és egyszeriben megsaj- 
nálta a nagymamáját. — Szegény Nagyi! Most mehet le 
megint a fájós lábával!" 


Eltűnődve nézte a tejesüveget, aztán hirtelen felra- 
gyogott a szeme. Vigyázva zsebébe csúsztatta a kopott 
fekete pénztárcát, felkapta a tejesüveget, s kipp-kopp- 
kopp, már szaladt is le a lépcsőn. 


A tejes néni ugyancsak meglepődött, amikor egyedül 
beállított hozzá. 

— Nincs itt a nagymamám? — nézett nagyot Kati. 

— Nincs, csillagom. 

— Hát hol van? — kérdezte megütközve Kati, mert 
szerinte Nagyi csakis a tejcsarnokban lehetett. 

— Hát azt igazán nem tudom — mosolyodott el a te- 
jes néni, és megkérdezte: — Elviszed a tejet egyedül? 

Kati nagyon szerette volna azt mondani, hogy , Nem! 
Inkább megvárom Nagyit ..." — de a tejes néni már 
nyúlt is az üvegért. Kati nagyot nyelt, s csak nézte, nézte, 
mint csordogál a habos fehér tej egy hosszú tölcséren át 


az üvegbe. Már félig van, már még tovább, most tele. 
Hopp! Még ki is szaladt egy picike az üveg száján. 


Katinak egy pillanatra elállt a lélegzete. Mielőtt meg- 
szólalt, jól megköszörülte a torkát, de még így is olyan 
volt a hangja, mintha egy idegen kislány mondta volna 
helyette: 


— Tessék szíves lenni kivenni ebből a... a pénzt — 
s a tejes néni felé nyújtotta a pénztárcát. 


A tejes néni kivette belőle a pénzt, aztán visszaadta 
Katinak. Kati illedelmesen elköszönt, s lassan megindult 
a kijárat felé. Az ajtóban megtorpant. Az jutott eszébe, 
hogy hátha mégsem jól csinálta, amit csinált. Zavartan 
nézte a tejes nénit, aztán halkan mondta: 


— Nagyinak mindig fáj a lába, és most én meglepetést 
csináltam. . . 


— Jó kislány vagy — bólintott a tejes néni, mire Kati 


szíve akkorát ugrott örömében, hogy neki magának is 
ugrálhatnékja támadt. 

Kati csak úgy repült a sétatér felé. Pedig nehéz volt 
a tejesüveg. A háló füle egészen belevágódott a tenye- 
rébe, mégis könnyen szedegette a lábát. Mintha az egész 
világ muzsikálna. 

Tralala-tralala-tralalala-la! 

Dudorászva lépkedett ő is, könnyű szívvel, vidáman. 


A sétatér nagy, lombos fáiról le-lepottyant egy-egy 
csillanó esőcsepp, s a sárga kavicsos út nedvesen kanyar- 
gott a pirosló virágágyak körül. Kati megállt és körülné- 
zett. Üres az egész sétatér. 


Azaz ott, annál az apró levelű bokornál valaki áll. Kati 
szíve nagyot dobbant. Ott áll bizony! A kezében hegyes 
végű bot, azzal szurkálja a felázott, nedves pázsitot. 


— Dani bácsi. . . — súgta Kati, és egyszerre olyan pi- 
ros lett, mint a bazsarózsa. Szaporán megindult Dani 
bácsi felé, de valahogy egyre lassabban lépegetett. Kicsit 
megállt, aztán újra nekiindult; mert van az úgy néha, 
hogy nem is olyan könnyű megmondani az igazságot. 


Végre mégiscsak odaért, s óvatosan megrántotta Dani 
bácsi lifegő kabátcsücskét. 


Dani bácsi lehajolt hozzá, és akkor Kati valamit a fü- 
lébe súgott. Azt, hogy tegnap nem Marcsi dobta a virá- 
gok közé a labdát, hanem ő. Csak akkor nem merte be- 
vallani. 


— Aha! — mondta Dani bácsi, alaposan szemügyre 
véve Katit. — Azt mondod? 

— Azt — mondta most már valamivel bátrabban Kati. 
— Marcsi nem is tenne olyat. Ő jó kislány. . . 


Dani bácsi komolyan nézett Katira. Olyan komolyan, 
hogy Kati egészen megzavarodott. Szaporán pislogva 
várta, hogy Dani bácsi most összeszidja vagy valami, de 
Dani bácsi nem szólt, csak őt nézte. Erre Kati ís néze- 
getni kezdte a fényes sárga kavicsokat a lába előtt. Aztán 
Dani bácsi lehajolt hozzá, és egyenesen szemébe nézve, 
ezt mondta: 


— Teis jó kislány vagy. 


— Biztos? — kérdezte szorongva Kati. — Mert, tet- 
szik tudni, tegnap, amikor . . . tegnap . . . 


— Jó kislány vagy — dörmögte Dani bácsi, s hatalmas 
tenyerével rápaskolt Kati rózsapiros arcára. 


— Ó! — robbant ki az öröm Katiból. — Ó! — s na- 
gyot ugrott a levegőbe. Aztán futásnak eredt. 


Csak a sarokról nézett vissza. Látta, hogy Dani bácsi 
botjára támaszkodva utána néz. 


Úgy futott fel a lépcsőn, mint a nyúl. 

— Kipp-kipp-kopp-kopp-kipi-kopp! — topogta a két 
piros cipő. 

— Kocc-kocc-kocc-kocc! — jelentette a tejesüveg, az- 
tán egyszer csak így kiáltott : — Csrrrrrr-krrrrrr! 


De erre már Kati is odanézett, s ijedten látta, hogy 
a tejesüveg alja darabokban hever a lába előtt, a tej pedig 
úgy csepeg-csurog lefelé a lépcsőn, mint egy szapora fe- 


hér patakocska. Katinak gyökeret vert a lába. Mozdulni 
sem tudott, de még azt sem mondta, hogy juuuuj! 


Helyette valaki más kiáltott: 
— Hol mászkáltál, te haszontalan?! 


A lépcsőfordulóban Nagyi állt, mellette ijedt arccal 
a szomszéd néni pislogott. Most csodálkozva néztek Ka- 
tira, és a fejüket csóválták. 

Katiból kitört a sírás. 

— Igazán nem akartam eltörni . . . , emmi rosszatnem 
akartam, Naagyiii ... — zokogta. — Igazán... semmi 
rosszat . . . 

— Csak úgy elmenni ukk-mukk-fukk! — csóválta a fe- 
jét Nagyi. — Ilyen többé elő ne forduljon! 

Kati tüstént megígérte, hogy soha, de soha többé csak 
úgy ukk-mukk-fukk nem fog elmenni hazulról; de hát 
ettől még nem ragadt össze a tejesüveg, és a jókedve 
sem tért vissza. 

Nagyi megsimogatta Kati lehajtott fejét: 

— Jólvan kis bogaram. 

Kati csodálkozva nézett rá : 

— Hát nem haragszol? 

— Már nem. 

— De hiszen eltörtem az üveget! 

— Az bizony kár! — mondta Nagyi. — De hát nem 
rosszaságból tetted. Kicsi vagy még, és először vásárol- 
tál egyedül. Majd máskor jobban vigyázol, ugye? 

— Igen — súgta megzavarodva Kati, mert sehogyan 
sem értette, honnan tudja olyan biztosan Nagyi, hogy ő 
most az egyszer igazán csak jót akart. , Nagyi nagyon 
okos" — gondolta végül is, és ebben aztán megnyugo- 
dott. 

De a biztonság kedvéért azért mégiscsak megkér- 
dezte; 

— Szóval... azt mondod? Azt mondod, Nagyi, hogy 
ha el is törtem az üveget, azért még jó kislány vagyok? 

— Mindenkit érhet baleset — mondta Nagyi. — De 
az, aki segíteni akar, az mindig jó kislány. 

— Ó! — súgta boldogan Kati. 


JANICSÁK ISTVÁN 
Birkabunda 


Volt egy hosszú szőrű birka 
meg egy gazda, ki lenyírta. 
Jól megnyírta kopaszra, 

a szőrét meg eladta. 

Vett rajta egy kalapot, 
amit másnap eladott. 

Az árán vett szamarat, 

az meg mindig lemaradt. 
Elcserélte bundára 

s rátette a birkára, 

mert a birka nagyon fázott, 
neki vette a kabátot! 

SZÁVAY EDIT rajza 


JEVGENYIJ PERMJAK 


Mitya egy botocskát faragott. Faragta, farag- 
ta, aztán eldobta. A bot görbe lett. 

— Mi a baj? — kérdezte édesapa. 

— Rossz a zsebkés... — felelte Mitya. — 
Görbén farag! 

— Á, dehogyis — szólt édesapa. — A zsebkés 
jó, csak túl gyorsan farag. Meg kell tanítani tü- 
relemre! 

— Hogyan kell? — csodálkozott Mitya. 

— Megmutatom. . . 

Átvette a zsebkést, és elkezdte faragni a bo- 
tocskát. Nyugodtan, könnyedén, óvatosan. 

Mitya látta, és megértette, hogyan kell a kést 
türelemre tanítani. Újra kezdte a faragást. Nyu- 
godtan, könnyedén, óvatosan. 

Igaz, a kés sokáignem akart engedelmeskedni. 
Előbb ide-oda ugrált; hol ferdén faragott, hol 
beleszaladt a fába. De aztán végül is megszelí- 
dült, és engedelmes lett. 

És attól kezdve a zsebkés jól faragott. Egye- 
nesen, szépen, türelmesen. 


Fordította és átdolgozta: ANTALFY ISTVÁN 


GYÁRFÁS ENDRE 


DÖRMÖGŐÉK 
VIZET FAKASZTANAK 


Virulnak az őszirózsák, 
és vidulnak mosolyogva, 
hiszen látják : jön Borika, 
s a tövüket meglocsolja. 
Tekereg a gumitömlő, 
meglapul a zöldség alatt. 


Eközben a kamra mellett 
Marci mackó ásót ragad. 

Anyó kérte, hogy szedjen föl 
három-négy szál sárgarépát. 
Berci addig krumplit hámoz. 
(Hamar megjön így az étvágy.) 

Marci lenyomja az ásót, 

. medvetalpa rá is tapos. 
Hát egyszerre. . .sss! Szökőkút! 
— Nézzétek csak! Csodálatos! 
Bocsok! Forrást fakasztottam! 

Borka, Berci szalad máris. 
Száll a permet, s a napfényben 
tündöklik, mint gyöngykaláris. 
— Te vagy a Nagy Vízfakasztó! 
— Ki hinné, hogy kertünk alatt 
valóságos tenger rejlik, 

s egy résen át magasba csap ?! 


A nagy öröm villámgyorsan 
úrrá lesz ahárom bocson: 

— Itt legyen majd az uszoda! 
— Inkább horgászparadicsomi 


mm Persze! Marci az ásóval 
elvágta a gumitömlőt! 
Abból fakadt fel a , forrás". 


— Vízilabda-mérkőzés lesz! — Értitek már, mackókölykök? 


rikkant Berci. — Kapus vagyok! 
Bori tervez: — Fölszerelünk 
néhány kerti zuhanyozót. 


Anyó cammog ki a házból, 
s a vízcsapon fordít egyet. 
mm Jé! Hova letta szökőkút? 


. tiuk — dörmög Marci 8 
Hová tűnt a gyöngyös permet? 7 dir agasztju örmög Marci 


Sinyó, a három bocsra! 
hagyjuk, hogy elfonnyadjon 
jött az őszirózsa! 


HORGAS BÉLA 


§d 


Hideg szelek fújtak a hegyoldalon, ahol Séti- 
káló legkedvesebb. útjai kanyarogtak, és a fel- 
hők olyan alacsonyan szálltak, hogy súrolták 
szinte atündérernyőt. 


Sétikáló a felhőket szerette, de a haragos 
széllel nem volt jóban. Az útját azonban ezen 
a késő délutánon is végigjárta. Hát ahogy be- 
fordult a fázó nyírfa mellett és elindult az ezüst- 
fenyők irányába, megszólította egy köpenyes, 
tányérsapkás, kesztyűs és csizmás alak. Olyan 
volt, mint egy hajóskapitány vagy pilóta — 
netán varázsló. Porcelánpipa lógott a szájában, 
de azért érthetően beszé 


ál erre utat té- 


tömött, abban a pillanatban halványkék, leven- 
dulaillatú füst gomolygott a haragos szélbe. 


— Varázsló vagy? — csillant föl Sétikáló sze- s 


me. 


— Kapitány vagyok — hangzott a csöndes, 
határozott válasz. — Én szállítom az eltévedt 
utasokat. Tevepúpja a nevem. 


— Találkoztunk már? Hol? Mikor? 


Tevepúpja kivette pipáját a szájából és így fe- 
lelt: 

— Egyik füled sós, a másik paprikás vagy le- 
vendulás, de akár ilyen, akár olyan, mondhatom 
neked, hogy most találkoztunk először szemé- 
lyesen. 

" — Miért? — kérdezte Sétikáló. — Lehet ta- 
. lálkozni nem-személyesen is? 


— Lehet! — bólintott Tevepúpja. — Ha pél- 
dául olvasol valakiről valahol. 

— Te olvastál rólam? Hol? Mikor? És én 
miért nem tudok erről? 

Tevepúpja szippantott egyet, a füstkarikák 
pörögtek és eltűntek a haragos szélben. 

— Talán azért, hogy el ne bízd magad — 
mondta Tevepúpja, aztán hamiskásan ezt kér- 
dezte: — Te Sétikáló! Csakugyan sós az egyik 
"füled? És paprikás a másik? 

Ez a Tevepúpja csúfolódik velem, gondolta 
Sétikáló, és nagyon sokat tud rólam. Talán még 
azt is. . . azt is tudja talán, hogy szeretem a di- 
cséretet, nagyon-nagyon szeretem, talán job- 
ban, is mint kellene. . . Jó lesz vigyáznom! 

— Tevepúpja! — szólt a mi kis tündérünk, és 
megcsörrentette"kulcsait. — Egyik fülem, akár 
a másik, lehet-sós és paprikás is. A te füled mi- 
lyen? 8 

Az eltévedt utasokat szállító, sokat látott, 
hallott és tapasztalt kapitány ezen a válaszon úgy 
elámult, hogy porcelánpipáját is elfeledte meg- 
szívni. Ennek a kis tündérnek, gondolta, a nyel- 
ve is sós és paprikás, vagyis: csípős! Legjobb 
lesz, ha karját nyújtja neki. 

— Ha már nincs erre eltévedt utas — szólt 
a kapitány —, mit szólnál, Sétikáló, ha téged kí- 
sérnélek haza? 

— Örülnék neki — mondta a kicsi tündér és 
megnyugodva fellélegzett, aztán gyorsan elin- 
dult, mert a hideg szél egyre haragosabban fújt 
a hegyoldalon, belekapott Tevepúpja köpenyé- 
be is, ahogy lépkedett a kanyargós úton. 

A vidám Matti 


Karjalai finn népmese 


Élt, éldegélt egy öregapó meg egy öreganyó. Két fiuk 
volt. A nagyobbikat mogorva Toivónak hívták. Derék 
legény volt, dolgos is, csak örökké zord képpel járt-kelt. 
Soha el nem mosolyodott, soha nótára nem gyújtott, 
ha ráért, csak pipázott, pöfékelt. Halászni ment a tóra 
— hallgatott, fát vágott az erdőben — hallgatott, sílécet 
fabrikált — akkor is hallgatott. Ilyen ember volt ez a 
mogorva Toivó! 


A kisebbik fiút csak így hívták : vidám Matti. Ez is de- 
rék legény volt. Ha dolgozott, dalolgatott közben, ha 
beszélt, vidáman mosolygott. Szépen pengette a citerát. 
Ha játszani kezdett a húrokon, ha rákezdett a talpalá- 
valóra, senki sem maradhatott veszteg, az ember lába 
szinte magától táncnak indult. Ilyen legény volt ez a vi- 
dám Matti! 

A mogorva Toivó egyszer fáért ment az erdőbe. Meg- 
állította a szánját, pipára gyújtott, aztán kiszemelt egy 
szép szál fenyőt, és nekiállt a fejszéjével. Csak úgy zen- 
gett az erdő a fejszecsattogástól. 


A fenyőfa közelében medve szunyókált a barlangjá- 
ban. 

Felriad a medve gazda: 

— Ki kopog itt, ki zavarja álmomat? 

Kibújt a barlangjából, körülnézett: látta, hogy egy le- 
gény vágja a fát, csak úgy röpködnek a forgácsok a fejsze 
alól. 

Hej, de megmérgesedett a medve! 

— Mit lármázol az erdőmben, miért háborítod az ál- 
momat? Hogy mered telefüstölni az erdőt? Hordd el 
magad! 

Azzal akkorát csapott Toivóra a mancsával, hogy an- 
nak végigrepedt a bekecse 

Elejtette Toivó a fejszét, belehempergett a hóba, hár- 
mat is bukfencezett, úgy esett a szánjába. Megriadt a 
lova, nagyot rántott a szánon, s röpítette buckák közt, 
míg végül kiért az erdőből. Így járt a mogorva Toivó! 

Hazament a legény — se fája, se fejszéje, a bekecse 
széttépve, maga alig állt a lábán. Mit tegyen? Pedig kell 
a fa, mert már egy szál sincs a háznál. 

Másnap a vidám Matti ment ki az erdőbe. Fogta a fej- 
széjét meg a citeráját. Hajtotta a szánt, közben pengette 
a citeráját, és énekelt. 

Beért az erdőbe, és meglátta a szép szál fenyőt : egyik 
oldala bevágva, mellette a havon Toivó fejszéje hever. 

— Ahá! Ezzel próbálkozott Toivó! 

Nem messze megállította a szánt, fogta a fejszét, mun- 
kához akart látni, de akkor mást gondolt. 

— Előbb citerázom egy kicsit — vígabban megy majd 
a munka! 

Ilyen legény volt a vidám Matti! 

Leült egy fatönkre, és rázendített. Zengett az egész 
erdő. Felébredt barlangjában a medve gazda. 

— Ki muzsikál itt, ki csiklandozza a fülemet? 

Előbújt a barlangjából, s látta, hogy citerát penget egy 
legény; sapkája a tarkójára csapva, piros az arca, huncut 
a szeme. Pengeti a citárát és énekel. 


A medve talpát táncra csiklandozta a muzsika. 
Táncra is perdült, vidámakat toppantott, kurjantott: 
— Hej, hej, hej, hej! 

Matti abbahagyta a játékot. A medve kifújta magát, és 
így szólt: 

— Hallod-e, legény, taníts meg engem citerázni! Én 
játszanék, a bocsaim meg táncolnak rá! 

— Megtanítlak én — mondta a vidám Matti —, hogy- 
ne tanítanálak! 

Azzal a medve két mancsa közé dugta a citerát. De a 
medvének ormótlan, vastag mancsai voltak, verte a hú- 
rokat, s ó, micsoda macskazene kerekedett belőle! 

— Nem jól játszol — mondta Matti. — Vékonyabbra 
kell lapítani a mancsaidat! 

Odavezette a medvét egy vastag fenyőhöz, azt felha- 
sította a fejszével, s a hasadékba bevert egy éket: 

— No, gazda, dugd a mancsodat a hasadékbra s tartsd 
ott, amíg nem szólok! 

A medve beledugta a mancsát a hasadékba. Matti meg 


fogta a fejszét, és a résből kiütötte az éket. Kiesett az ék, 
a hasadék meg beszorította a medve mancsát. Felüvöl- 
tött a medve, Matti meg csak nevette: 

— Tűrd csak, tűrd, így lesz vékony a mancsod! Nem 
adják ingyen a tudományt! 

— Nem akarok citerázni! — ordította a medve. — 
Ördög vigyen a citeráddal együtt, eressz el! 

— ljesztegeted-e még az embereket? Kikergeted-e 
őket az erdőből? 

— Nem én, soha! — bömbölte a medve. — Csak 
eressz el! 

Matti beverte az éket a hasadékba, a medve kirántotta 
a mancsát, és loholt a barlangjába. 

A vidám Matti pedig jól megrakta a szánját fenyőfával, 
fogta a citeráját, és kifordult az erdőből. Hajtotta a lo- 
vat, énekelgetett. Ilyen legény volt ez a vidám Matti! 

Azóta bátran járhatnak az emberek fáért az erdőbe. 


Fordította: RAB ZSUZSA 


Találós kérdés 


Ajtó nélkül, ablak nélkül, 
Sok száz gyerek lakik bévül. 

Kitaláltad? Akkor máris meg- 
hívunk egy kis sétára a Tökfélék 
Birodalmába. Hogy kifélék, mi- 
félék a TÖKFÉLÉK BIRODAL- 
MÁNAK lakói? Természetesen 
csupa-csupa tökfej, akarom 
mondani tökféleség. Oriás-tö- 
kök, Laskatökök és Étkezési 
tökök. 

Ezekből a családokból szár- 
maznak például a Sütőtökök, 
a Főzőtökök, a Spárgatökök, 
a Citromtökök, a Kokocellák, 
a Cukkinik, a Patisszonok és 
társaik 

Ha beneveztél a kertészver- 
senyre, a te kiskertedben is biz- 
tosan megnőtt, megérett már 
ez a csíkos, zöld, sárga tökféle. 
Ne felejts el szeptember 15-ig 
hírt adni az eredményről! Te 

milyen ételt készítettél a koko- 
cella gyümölcséből? 

A tökfélékből nemcsak ízle- 
tes étel, hanem egy kis ügyes- 
séggel, képzelőerővel játék is 
készíthető. 

Halmos Judit, budapesti kis- 
lány például spárgatökből készí- 
tett magának babát. 


KOLTAI ÉVA fotója 


A bocsok is elvarázsoltak egy 
kis pocakos tököt. Most már 
egy piaci kofára hasonlít ; mond- 
juk, hogy éppen tökmagot árul. 
Alatta Tökfilkó látható, aki nagy 
kópé; nemhiába készült lopó- 
tökből! 


HORVÁTH ZOLTÁN fotói 


Te milyen tökbábút csinálnál? 

Rajzold le Dörmögőnek! 
Ha szüleidnek van kedve hozzá, 
vájjatok ki egy spárgatököt, 
vagy sütőtököt, faragjatok neki 
szemet, szájat, orrot! 

A tök húsából főzelék vagy 
sült tök készülhet, a magját pi- 
rítsátok meg tepsiben. 

Ha elkészült a tök-fickó, ál- 
lítsatok bele égő gyertyát vagy 
zseblámpát! eg 

Mialatt . tök-fickóban gyö- 
nyörködtél, a tökmag is megpi- 
rult. Mondogasd hozzá ezt a bi- 
hari mondókát: 

Sütőben a tökmag, 
Befűtöttünk tegnap, 
Ripeg, ropog, zeng a nád, 
Szél röpíti víg dalát. 

Eg öt éjjel, öt nap, 
Odasül a tökmag! 


p" EMLÉKEZTETŐ 


Meglepetés a kertben szülőknek, nagyszülőknek 

Zsuzsi hazaérkezett a nyaralásból. Meg- Folyóiratunk — oldalszá- 
! látta a kiskertjét és álmélkodva csapta ] mozásának alapszíne (a 
] össze a kezét. Pirosra érett a paradicsom, dominóké) mindig azt 
! megsárgult a paprika, megnőtt a tök! mutatja, hogy milyen 
j Színezz, rajzolj! Legyen olyan a kép, korú —— gyermekeknek 
i 


! amilyennek Zsuzsi találta a kertjét. amikor ajánljuk írásainkat. 
! hazaérkezett! ri j A ő O Piros alapszín: 3—4 éve- 


seknek; 

O kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehér alap: mindenkinek. 


A szerkesztőség 
belső munkatársai: 
Kun Magda olvasószerkesztő, 


Kovács Endre képszerkesztő, 
Madár Eszter levelező. 


IX. ÉVF. 9. SZÁM 


Még más is nőtt a kertben. Megtudhatod, hogy mi, ha elmondod, 
hogy mit látsz ezen a három képen, és egymás mellé illeszted a sza- 
vak első hangjait. Aki tud már egy icipicit olvasni, összeolvashatja a 
szavak kezdőbetűit. R. A. 


KDVI 


0 Index: 25.193 
Fesi HU-ISSN 0230—1032 


Budapest, Pf. 112, 1502. Telefon:668-457. Kizdóhívatal: Budapest VI. 


Révay u. 16. 1374. Telefon: 116-660. 


Terjeszti a Magyar Posta. Előfizethető a hírlapkézbesítő postahivata- 
loknál, a kézbesítöknél és 2 Posta Központi Hírlap Irodánál (KHI 1900 
Budapest V., József nádor tér 1.) közvetlenül vagy postautalványon, 
valamint átutalással 2 KHI-215-96162 pénzforgalmi jelzőszámára. Előfi- 


Budapest XI,, Orlay u. 4. Levélcím: Dörmögő Dömötör 
zetési díj negyedévre 22,50, félévre 45.—, egész évre 909— Fe. 
85.0730 — Kossuth Nyomda, Budapest, Felelős vezető: Bede István 


vezérigazgató, 


A beküldött kéziratokat nem őrizzük meg, és nem küldjük vissza. 


A Ima 


Wézd meg jól 
ezeket a képeket! s 
"Miaz, ami száll, repül? 
771. Miaz,ami libeg, lebeg? 
5 Miaz, ami lobog? 4) vé 

ag : 5 "Rajz ) d le Dörmögőnek azt, ami pottyan, 


"redbi .- és küldd el rajzodat szerkésztőségünknek! 
§ 0 2i vett stég ! f " úri Take TONNÁT Ta 

